Nistru s. Lalova r. Rezina

Sun, 29 Jun 2025 21:30:35 +0000

Lalova este un sat şi comună din raionul Rezina. Satul are o suprafaţă de circa 1.78 kilometri pătraţi, cu un perimetru de 10.30 km. Din componenţa comunei fac parte localităţile Țipova, Lalova şi Nistreni. Amplasat pe malul drept al Nistrului satul Lalova este situat la o distanţă de 44 km de oraşul Rezina şi la 100 km de Chișinău.

În satul Lalova, în apropierea a mănăstirilor Țipova şi Saharna se află pensiunea rurala „Hanul ălui Hanganu”. Cele şapte odăi sînt amenajate în stil tradițional moldovenesc, cu lejancă, şemineu şi o măsuţă mică cu scăunele, cu covoare ţesute ţi ulcele din lut.

Meniul vine să completeze tabloul: doar bucate tradiţionale moldoveneşti, din produse alimentare proaspete, de casă - răcituri, plăcinţele la cuptor, zeamă de găină, sărmăluţele pitice. Complexul include şi o sala polivalentă de 120 m² ,o fîneaţă, 3 terase, parcare, saună, livadă, vie.

Aici se poate veni în orice anotimp pentru odihnă sau pentru distracţii, de sărbători sau în zile obișnuite. Se pot găsi aici toate cele necesare pentru amatorii de vînătoare şi pescuit, iar cei care îşi doresc puţină aventură pot merge la plimbare cu barca pe Nistru sau în excursie la mănăstirile şi cascadele de la Țîpova şi Saharna cu sania, cu căruţa sau cu barca cu motor. Aici este şi unul dintre puţinele locuri ideale pentru practicarea parapantismului.

În sezonul estival, la dispoziţia oaspetilor stau livada, via şi prisaca. Fructele şi mierea proaspătă îi îmbie pe vizitatori. O atracţie a locului este atelierul de încondeiat ouă sau participarea la programul folcloric al ansamblului local